Chester City

For fotballklubben ved samme navn, se Chester City FC.

Chester City var et distrikt i Cheshire i det nordvestlige England. Hele området hadde status som by (city), men store deler av det er landlige områder, og byen omfattet i realiteten dermed flere landsbyer. Distrikter opphørte i 2009 da den enhetlige myndigheten Cheshire West and Chester ble etablert.

Administrasjonssenteret var Chester, som også huser administrasjonen for grevskapet. Andre steder i distriktet er Malpas og Tarvin. Bortsett fra Chester selv, dekket distriktet et stort jordbruksområde.

Chester City ble opprettet 1. april 1974, da Chester by ble slått sammen med landdistriktene Chester og Tarvin, under loven om lokalregjering av 1972.Local government in England and Wales: A Guide to the New System. London: HMSO. 1974. ISBN 0-11-750847-0. s. 35. Distriktsrådet benytter navnet Chester City Council. Chester City Council    Distriktet dekket et areal på 448,04 km² og hadde 118 564 innbyggere i 2002.

 Referanser 

 Eksterne lenker 


Kategori:Distrikter i Nordvest-England
Kategori:Byer i Cheshire
Kategori:Cheshire 
Kategori:Distrikter etablert i 1974
Kategori:Opphør i 2009